text: দু'টি সেতু উদ্বোধন করবেন প্রধানমন্ত্রী দু'টি সেতু উদ্বোধন করবেন প্রধানমন্ত্রী – Newsbna | Latest Bangla News | Bangladesh Newspaper। Chittagong
  জাতীয়, টপ-নিউজ, লিড নিউজ
  দু'টি সেতু উদ্বোধন করবেন প্রধানমন্ত্রী
  সর্বশেষ আপডেট সময়: শুক্রবার, ১৫ মার্চ, ২০১৯, ১২:২৬ পিএম
  নিউজ বিএনএ ডটকম,ঢাকা : আগামীকাল শনিবার ১৬ মার্চ উদ্বোধন হতে যাচ্ছে নারায়ণগঞ্জের ভুলতার উড়াল সেতু ও কাঁচপুর দ্বিতীয় সেতু।এদিন সেতু দুটির উদ্বোধন করবেন প্রধানমন্ত্রী শেখ হাসিনা ।
  নারায়ণগঞ্জ সড়ক বিভাগের প্রকৌশলী আরিউল হোসেন জানান, জেলাপ্রশাসন অফিসের মাধ্যমে ভিডিও কনফারেন্সের মাধ্যমে প্রধানমন্ত্রী এশিয়ান হাইওয়ের (বাইপাস) ভুলতা উড়াল সেতুর গাজীপুর-মদনপুর সড়কের একটি লেন ও কাঁচপুর দ্বিতীয় সেতুর উদ্বেধন করবেন।
  ভুলতার দক্ষিণ পাশে রয়েছে দেশের বৃহত্তম পাইকারী কাপড়ের বাজার। এছাড়া ঢাকা-সিলেট মহাসড়ক ও এশিয়ান হাইওয়ের সংযোগ স্থল হওয়ায় এখানে যানজট লেগেই থাকে।
  এ উড়াল সেতু চালু হলে যানজট অনেকটা দূর হবে। প্রায় ৩৫৩ কোটি টাকা ব্যয়ে নিমিত হয়েছে উড়াল সেতুটি। সেতুটি চালু হলে বন্দর নগরী চট্টগ্রামের সঙ্গে ময়মনসিংহ বিভাগসহ দেশের উত্তর অঞ্চলের যোগযোগ নিরাপদ ও সহজ হবে।
  এদিকে, কাঁচপুর দ্বিতীয় সেতু চালু হলে ঢাকার সঙ্গে চট্টগ্রাম ও সিলেটের যোগাযোগ সহজ হবে। এ সেতুটি ১০ মার্চ উদ্বোধন হবার কথা ছিল। সেতুমন্ত্রী ওবায়দুল কাদের অসুস্থ হওয়ায় এটি পিছিয়ে যায়।